Umqondisi weIMF Uthi Kumele Imali Abayiboleka Amazwe Ithuthukise Abesifazana
UNkosikazi Largade uthe kumele amazwe wonke aqhube inhlelo ezithuthukisa abesifazana. Uthi banika amazwe uncedo olutshiyeneyo ukwenzela ukuthi kuqhutshwe inhlelo ezilohlonzi.
WASHINGTON — Inhlanganiso yeInternational Monetary Fund ithi abesifazana kumele bathole imali abayiboleka amazwe atshiyeneyo eyokwenza. Umqondisi wenhlanganiso le, uNkosikazi Christine Lagarde, wethule lokhu namuhla eNew York emhlanganweni obuquqwe yinhlanganiso yeCouncil on Foreign Relations obulesihloko esithi ‘Women and the Law: Leavelling the Economic Playing Field’. Isizalwane seZimbabwe, uMnu. James Manyika, ubesemhlanganweni lo obulabantu abanengi abagoqela abaqondisi bamankampani akwele Melika lawamanye amazwe. UNkosikazi Largade uthe kumele amazwe wonke aqhube inhlelo ezithuthukisa abesifazana. Uthi banika amazwe uncedo olutshiyeneyo ukwenzela ukuthi kuqhutshwe inhlelo ezilohlonzi. “Emazweni atshiyeneyo ikakhulu alomnotho ogugudeke okwamagama siyanceda kakhulu ngenhlelo zokuthuthukisa abantu. Sikhangela ukuthuthukisa abesifazana ngokunika lokhu okubizwa ngokuthi yi-technical assistance. Lokhu sikwenza emazweni esiwaboleka imali angani kawasebenzisi kahle imali abayithola kithi.” UNkosikazi Priscilla Ndlovu uthi kuqakathekile kakhulu ukuthi abesifazana bathole imali yokuzithuthukisa.